***Hon Hai Precision Industry Co. Ltd.*** (pazīstams ar nosaukumu ***Foxconn***) Taivānas uzņēmums, kas nodarbojās ar elektronikas ierīču ražošanu. Tas ir pasaulē lielākais pasūtījumu ražotājs, piegādājot izstrādājumus citiem uzņēmumiem, kas savukārt tos pārdod ar savu zīmolu. *Foxconn* pazīstamākie ražojumi: *BlackBerry*, *iPad*, *iPhone*, *iPod*, *Kindle*, *PlayStation 4*, *PlayStation 3*, *Xbox One*, *Nokia*, *Wii U*.

Uzņēmumam ir rūpnīcas Ķīnā, Brazīlijā, Meksikā, ASV, Turcijā, Malaizijā un Eiropā.

*Foxconn* akcijas tiek kotētas Taivānas fondu biržā, Honkongas fondu biržā un Londonas fondu biržā.

Vēsture
-------

Uzņēmumu *Hon Hai Precision Industry Co. Ltd.* 1974. gada 20. februārī dibināja *Terry Gou*, lai ražotu elektriskās detaļas. Ievērojamākās detaļas bija datoru komponenšu savienotāji, kuri izmantoti datorā *Atari 2600*. Sākotnēji tas izplatīja savu produkciju ar zīmolu ***Hon Hai***.
1988. gadā *Hon Hai* atvēra pirmo ražotni kontinentālajā Ķīnā.

1991. gada 18. jūnijā uzņēmuma akcijas saka kotēt Taivānas fondu biržā.
1994. gadā *Foxconn* sāka iegādāties uzņēmumus ASV un Japānā.
1997. un 1998. gadā dibināti meitas uzņēmumi ASV un Apvienotajā Karalistē.

2001. gadā *Foxconn* noslēdza līgumu ar *Intel* par *Intel* zīmola mātesplašu ražošanu; tās pirms tam izgatavoja *Asus*.
2003. gadā nopirkta *Motorola* rūpnīca Meksikā.
2003. gadā iegādāts Somijas plastmasas izstrādājumu ražotājs *Eimo*, kas bija specializējies mobilo telefonu korpusu ražošanā; 2004. gadā pārdota tā Laitilas rūpnīca, kas tagad pazīstama kā *Coreplast*.
2005. gadā meitas uzņēmuma *Foxconn International Holding* akcijas sāka kotēt Honkongas fonfu biržā

2012. gada martā *Foxconn* par 806 miljoniem ASV dolāru iegādājās 10 % elektronikas ražotāja *Sharp* akciju un 50 % kapitāldaļu *Sharp* šķidro kristālu displeju rūpnīcā Japānā. 
2014. gadā nopirkts *Asia Pacific Telecom*, kā arī izsolē iegūtas licences, ļaujot Taivānā izmantot 4G telesakaru iekārtas.

2016. gada 25. februārī paziņots, ka *Foxconn* iegādāsies 66 % *Sharp* balsstiesīgo akciju; darījums pabeigts 30. martā.
2018. gada 26. martā paziņots, ka *Foxconn Interconnect Technology* par 866 miljoniem USD iegādāsies ASV patēriņa tīkla iekārtu ražotāju Belkin International (ieskaitot zīmolus *Linksys* un *Wemo*).

Lielākie klienti
----------------

*Foxconn* lielākie klienti:

* *Acer* (Taivāna)
* *Amazon.com* (ASV)
* *Apple Inc.* (ASV)
* *BlackBerry* (Kanāda)
* *Cisco* (ASVs)
* *Dell* (ASV)
* *Google* (ASV)
* *Hewlett-Packard* (ASV)
* *Huawei* (Ķīna)
* *InFocus* (ASV)
* *Microsoft* (ASV)
* *Motorola Mobility* (ASV)
* *Nintendo* (Japāna)
* *Nokia* (Somija)
* *Sony* (Japāna)
* *Toshiba* (Japāna)
* *Vizio* (ASV)
* *Xiaomi* (Ķīna)

*FIH Mobile*
------------

*FIH Mobile* ir *Foxconn* meitas uzņēmums, kas sniedz dažādus pakalpojumus, galvenokārt produktu izstrādi un pēcpārdošanas atbalstu. Tas dibināts 2000. gadā Kaimanu Salās.

2016. gada 18. maijā paziņots, ka *FIH Mobile* pērk daļu no *Microsoft Mobile* pamata mobilo tālruņu biznesa (ražošanas un izplatīšanas infrastruktūru, tai skaitā rūpnīcu Vjetnamā). Pārējo daļu (*Nokia* zīmola izmantošanas tiesības, patentus un izstrādi) iegādājās Somijas uzņēmums *HMD global*. Kopējā pārdošanas darījuma summa *HMD global* un *FIH Mobile* bija 350 miljoni ASV dolāru. Darījums pabeigts 2016. gada 1. decembrī.

Atsauces
--------

1. ↑  Foxconn announces purchase of Belkin, Wemo, and Linksys 
Corbin Davenport, androidpolice.com, 2018/03/26
2. ↑  «Foxconn Making Acer Android Phones». Phandroid.com. 2009-12-22. Skatīts: 2012-02-01.
3. ↑  "Kindle Screen Maker Will Increase Capacity To Meet Demand". *Computer World*. 2010-07-28.
4. ↑  "Foxconn Option for Henan's Migrating Millions: A New Factory in Zhengzhou. He Huifeng. *South China Morning Post*. 2010-09-15. p. 8.
5. ↑  Lance Whitney. «BlackBerry enlists FoxConn as Q3 loss hits $4.4B». *CNet*, 2013. gada 20. decembris. Skatīts: 2013. gada 20. decembris.
6. ↑  «Cisco signs over Mexico manufacturing facility to Foxconn». ZDNet. 2011-07-18. Skatīts: 2012-02-01.
7. 1 2  Foxconn by the Numbers. *Huffington Post*. 2012-01-27.
8. ↑  «Chinese Contractors: Foxconn’s Underage Worker Use Affects Sony, Google, Apple, Amazon, Nokia». INTERNATIONAL BUSINESS TIMES. Skatīts: 2012-10-17.
9. ↑  Buetow, Mike (April 2005). "Foxconn, HP Extend Contract Relationship". *Circuits Assembly*. Vol. 16, Iss. 4; p. 10, 1 pgs.
10. ↑  Michael Kan. «Foxconn builds products for many vendors, but its mud sticks to Apple». *Computerworld.com*, 2012. gada 24. oktobris. Skatīts: 2015. gada 4. marts.
11. ↑  E.D. Kain. «Chinese Foxconn Workers Threaten Mass Suicide Over Xbox Pay Dispute». Forbes. Skatīts: 2012-02-01.
12. ↑  «Nintendo to probe Foxconn conditions: report». MarketWatch. Skatīts: 2012-02-01.
13. ↑  «Sony Sources Foxconn to Help Manufacture PS3». DailyTech. Arhivēts no oriģināla, laiks: 2012-01-22. Skatīts: 2012-02-01. Arhivēts 2015-09-09 *Wayback Machine* vietnē.
14. ↑  «The Dilemma of Cheap Electronics». The New York Times. 2012-02-09. Skatīts: 2012-02-10.
15. ↑  Budi Putra. «Foxconn to make smartphones for Vizio». SlashPhone, 2006-10-05. Arhivēts no oriģināla, laiks: 2011-01-07. Skatīts: 2012-02-01.
16. ↑  «China's Xiaomi Technology to become Foxconn's major client: reports | Economics | FOCUS TAIWAN - CNA ENGLISH NEWS». Focustaiwan.tw. 2013-03-22. Skatīts: 2013-08-25.
17. ↑  Nokia atgriezīsies mobilo telefonu un planšetdatoru tirgū LETA, 2016. gada 18. maijs
18. ↑  Nokia signs strategic brand and intellectual property licensing agreement enabling HMD global to create new generation of Nokia-branded mobile phones and tablets Arhivēts 2016. gada 18. maijā, *Wayback Machine* vietnē. May 18, 2016

Ārējās saites
-------------

* *Foxconn* vietne